vastaanottaja:

lähettäjä:	Microsoft

aihe:

päivämäärä:	26.10.2000

kopio:

Vesileimojen luominen Microsoft Wordissa

[Huomautus: Jotkin vaiheet saattavat poiketa Word 97:ssä. Lisätietoja saa tuotteen ohjeista hakusanalla vesileima ja Microsoftin tukisivustosta osoitteesta http://support.microsoft.com.]

Vesileima on mikä tahansa teksti tai kuva (kuten sana Luonnos tämän asiakirjan taustalla), joka on päällekkäinen asiakirjan tekstin kanssa. Kirjaimen jäljessä oleva logo tai sopimuksessa oleva sana Luottamuksellinen ovat esimerkkejä vesileimoista.

Tällä sivulla oleva kierretty Luonnos-vesileima on luotu WordArt-toiminnon avulla. Voit myös lisätä kuvia, kuten logon, tiedostosta tai ClipArt-valikoimasta. Kaikki kolme vaihtoehtoa saa käyttöön valitsemalla Lisää-valikosta Kuva.

Voit esikatsella, miltä vesileima näyttää valmiilla sivulla, valitsemalla Näytä-valikosta Tulostusasettelu tai valitsemalla Tiedosto-valikosta Esikatselu.

Vesileima näkyy asiakirjan kaikilla sivuilla, kuten ylä- ja alatunnisteet. Voit muokata vesileimaa tai lisätä uuden valitsemalla Näytä-valikosta Ylä- ja alatunniste.

WordArt-vesileiman (kuten tämän Luonnos-sanan) muokkaaminen

Valitse haluamasi asetukset vesileimaa varten valitsemalla Muotoile-valikosta WordArt. Valintaikkunassa on useita välilehtiä. Määritä väri ja läpinäkyvyys Värit ja viivat -välilehdessä. (Tässä Luonnos-mallissa on käytetty vaaleaa harmaata ja 50 prosentin läpinäkyvyyttä.) Määritä vesileiman koko ja kiertokulma Koko-välilehdessä. (Voit myös muuttaa vesileiman kokoa ja kiertokulmaa hiiren sekä WordArt-työkalurivin vapaan kiertämisen painikkeen avulla.) Voit määrittää vesileiman näkymään tekstin taustalla ja muokata sivun asettelua Asettelu-välilehdessä (esimerkiksi tämä Luonnos-malli on keskitetty vaaka- ja pystysuuntaisesti reunuksien väliin).

Voit muokata WordArt-tekstiä, kuten vaihtaa Luonnos-sanan sanaksi Luottamuksellinen, kaksoisnapsauttamalla WordArtia tai napsauttamalla hiiren kakkospainiketta ja valitsemalla Muokkaa tekstiä.

Kuvavesileiman, kuten logon, muotoileminen

Valitse haluamasi asetukset vesileimaa varten valitsemalla Muotoile-valikosta Kuva. Valintaikkunassa on useita välilehtiä. Voit määrittää vesileiman koon Koko-välilehdessä. (Voit muuttaa kokoa myös hiiren avulla.) Voit määrittää vesileiman näkymään tekstin taustalla ja määrittää muita sivuasetuksia (kuten vaaka- ja pystysuuntaisen keskittämisen) Asettelu-välilehdessä. Voit määrittää vesileiman värin ja himmennyksen sekä säätää kontrastia ja kirkkautta Kuva-välilehdessä.

Jos haluat vesileiman näkyvän vain ensimmäisellä sivulla, valitse Tiedosto-valikosta Sivun asetukset. Valitse Asettelu-välilehden Erilainen 1. sivu -valintaruutu.